text: Tidligere folketingsmand død
  28 april 2016 kl. 05.56
  Jens Skrumsager Skau bestred en række tunge ordførerskaber for sit parti. 
  Tidligere folketingsmand , Jens Skrumsager Skau er død, 73 år. Det fremgår af en dødsannonce i dagbladet Politiken.
  Jens Skrumsager Skau var valgt for Venstre i Give-kredsen. Han sad i Folketinget for Venstre fra 1984 til 90. Han bestred en stribe tunge ordførerposter, bl.a var han EU-, skatte-, finans- og udenrigsordfører.
  Fra 1978-83 var han leder af dansk landbrugs kontor i Bruxelles.
  Jens Skrumsager Skau var forfatter til en række bøger om bl.a. danske herregårde.
  